Elizabeth II, po prowdzie: Elizabeth Alexandra Mary (rodz. 21 kwietnia 1926 we Lōndynie, um. 8 września 2022 we Balmoral) – krōlowo Wielgij Brytanije ze dynastyje Windsorōw ôd 6 lutygo 1952 (korōnowano 2 czyrwca 1953) do jeji śmierci 8 września 2022, cera Georgea VI Windsora a Elizabeth Bowes-Lyon. Krōm Wielgij Brytaniji, za gowa państwa uznowało jōm tyż 15 inkszych krejōw: Antigua a Barbuda, Australijo, Bahamy, Barbados, Belize, Grenada, Kanada, Jamajka, Nowo Zylandyjo, Papua-Nowo Gwinyjo, Saint Kitts a Nevis, Saint Lucia, Saint Vincent a Grynadyny, Tuvalu a Wyspy Salōmōna. Ôd 9 września 2015 bōła nojdużyj we geszichcie panujōncym władcōm Wielgij Brytaniji, a ôd 13 października 2016 nojdużyj panujōncym władcōm na cołkim świecie.